הרב שמואל דוב ווייס

**ברכת התורה** (#4)

דיני הפסק

**רשב"א** יא: (ד"ה השכים לשנות) [עד "... ועל כן נהגו שלא לברך"]

**שו"ע** או"ח (מ"ז:י'-י"א)

**ביאור הגר"א** שם (ס"ק ח') [עד "... ה"ה בברכות התורה"]

**השגות הרמב"ן** לספר המצוות לרמב"ם (שכחת העשין מצוה ט"ו)[[1]](#footnote-1)

סוג של תורה

**גמ'** יא: ["אמר רב הונא למקרא... ומתני לן פירקין"], **רש"י** שם

**רבינו יונה** ה: (בדפי הרי"ף) [ד"ה רבי יוחנן אומר]

**רא"ה** יא: (ד"ה אמר רב הונא) [עד "... ומנהגא כותיה"]

**ריטב"א** יא: (ד"ה אמר רב הונא)

**גמ'** ה. ["וא"ר לוי בר חמא אמר ר' שמעון בן לקיש מאי דכתיב... למשה מסיני"]

**רש"י** שם (ד"ה זה מקרא, זו משנה, זה גמרא]

**שו"ת הרשב"א** (חלק ז' סימן תק"מ)[[2]](#footnote-2)

**שו"ע הרב** הל' תלמוד תורה (ב:י"ב-י"ג)

**רשימות שיעורים** עמ' ק"י [ד"ה ז"ל אמר רב הונא...] - עמ' קי"א [עד "... מלשון שינון דהיינו הבנה"], עמ' קי"ב [ד"ה ובסברת]

**עמק ברכה** ברכת התורה (אות א')

**שו"ע** או"ח (מ"ז:ד), **ט"ז** שם (ס"ק ג'), **מ"א** שם (ס"ק ב')

**ביאור הגר"א** שם (ד"ה וה"ה) ["אבל כ"ז... והגיון לבי"], **משנה ברורה** שם (ס"ק ז')

**ספר המצוות לרמב"ם** (מצות עשה י"א)[[3]](#footnote-3)

השגות הרמב"ן לספר המצוות לרמב"ם שכחת העשין

מצוה טו שנצטוינו להודות לשמו ית' בכל עת שנקרא בתורה על הטובה הגדולה שעשה לנו בתתו תורתו אלינו והודיענו המעשים הרצויים לפניו שבהם ננחל חיי העולם הבא. וכאשר נצטוינו בברכה אחר כל האכילה כן נצטוינו בזו. ובשלישי שלברכות (כא א) אמרו מנין לברכת התורה לפניה מן התורה שנ' כי שם י"י אקרא הבו גודל לאלקינו.

שו"ת הרשב"א חלק ז סימן תקמ

עוד שאלת כשאנו מברכין בכל בקר ובקר על התורה למה אין אנו מברכין לאחריה:

תשובה: קריאת התורה מצוה היא ואין מברכין על המצות לאחריהם וכמו ששנינו בפרק בא סימן כל הטעון ברכה לאחריו טעון ברכה לפניו ויש טעון ברכה לפניו ואין טעון ברכה לאחריו לאיתוי מאי לאיתוי מצות.

שולחן ערוך הרב יורה דעה הלכות תלמוד תורה פרק ב

סעיף י"ב

וכל אדם צריך ליזהר להוציא בשפתיו ולהשמיע לאזניו כל מה שלומד בין במקרא משנה ותלמוד, אלא אם כן בשעת עיון להבין דבר מתוך דבר, וכל מה שלומד בהרהור לבד ואפשר לו להוציא בשפתיו ואינו מוציא אינו יוצא בלימוד זה ידי חובת מצות 'ולמדתם אותם', וכמ"ש 'לא ימוש ספר התורה הזה מפיך והגית בו וגו' וכמו בכל המצות התלויות בדבור שאינו יוצא בהן ידי חובתו בהרהור אלא אם כן שומע מפי המדבר שהשומע כעונה בפיו.

אך אם מוציא בשפתיו אף על פי שאינו מבין אפילו פירוש המלות מפני שהוא עם הארץ הרי זה מקיים מצות 'ולמדתם', ולפיכך כל עם הארץ מברך ברכת התורה בשחר לפני הפסוקים וכן כשעולה לספר תורה:

סעיף י"ג

במה דברים אמורים בתורה שבכתב, אבל בתורה שבע"פ אם אינו מבין הפירוש אינו נחשב לימוד כלל.

ואף על פי כן יש לאדם לעסוק בכל התורה גם בדברים שלא יוכל להבין, ולעתיד לבא יזכה להבין ולהשיג כל התורה שעסק בה בעולם הזה ולא השיגה מקוצר דעתו:

ספר המצוות לרמב"ם מצות עשה יא

והמצוה הי"א היא שצונו ללמוד חכמת התורה וללמדה וזה הוא שנקרא תלמוד תורה והוא אמרו (שם) ושננתם לבניך. ולשון ספרי לבניך אלו תלמידיך וכן אתה מוצא בכל מקום שהתלמידים קרוים בנים שנאמר ויצאו בני הנביאים. ושם נאמר ושננתם שיהו מחודדין בתוך פיך כשאדם שואלך דבר לא תהא מגמגם לו אלא אמור לו מיד. וכבר נכפל הצווי הזה פעמים רבות, ולמדתם ועשיתם, למען ילמדון (פ' וילך). וכבר התפזר הזרוז על מצוה זו ולשקוד בה תמיד במקומות הרבה מן התלמוד. ונשים אין חייבות בה מאמרו בה (פ' והא"ש) ולמדתם אותם את בניכם ואמרו בניכם ולא בנותיכם כמו שהתבאר בגמר קדושין (כט ב, ל א):

1. See below [↑](#footnote-ref-1)
2. See below [↑](#footnote-ref-2)
3. See below [↑](#footnote-ref-3)